《立秋前一日喜雨》
清代·翁寿麟

黑云如磐低压楼，一雨作凉天欲秋。清淮倦客无一事，倒枕卧欲檐瀑流。

今春江南苦不雨，行人道路面焦土。忽然淫雨四十日，屐齿滑滑泥没膝。

远念家山纵豺虎，干戈满地斯民苦。喜看早稻花满田，黄云压野期眼前。

浮生飘泊亦何恨，年丰苦盼东南天。

作者简介：翁寿麟，字惠君，号米老，湘潭人。官江苏候补知州。有《杉荫桥边旧草堂诗集》。